Malčki radi čofotajo, špricajo in skačejo po bazenu. Večji otroci plavajo, se tunkajo in skačejo v vodo. V vodi pa poleti lahko uživajo tudi vaši najmlajši! Napihnite jim otroški bazenček, jih oblecite v UV-majčko ter posadite poletni klobuček na glavico in drobne nogice bodo z veseljem počofotale v bazenu.
Malčki bodo uživali na igralnem centru, kjer se bodo lahko škropili, se spuščali po toboganu ali poigrali z vodnimi igračami. Otroci obožujejo tudi plavalne deske, posebno, če so poslikane s priljubljenimi junaki iz risank Ledeno kraljestvo ali Ninja želve! Če pa se odpravljate na kopališče, ne pozabite s sabo vzeti rokavčkov ali obroča za kopanje dojenčka, da boste vsi varno uživali v vodi. Posebno veselje pa poleti nastopi, ko se zrak malo ohladi, otroci, polni energije, pa skačejo po napihljivih igralih večjih ali manjših dimenzij – napihljiva igrala so primerna tudi za domači vrt!